Jy of jou pa of jou oupa het destyds op ’n goudmyn gewerk, en iewers in jou kluis of agter in jou bedkassie se laai is daai Krugerrand wat jy by jou ouma geërf het. Min Suid-Afrikaners het nié een of ander konneksie met die edelste metaal nie, skryf WILLEM KEMPEN, maar die laaste paar jaar het die goudprys gesukkel … of het dit?
DIS nie ’n eenvoudige vraag om te antwoord nie, want watter maatstaf gebruik ’n mens vir iets wat oral ter wêreld waarde het en self ook ’n betaalmiddel is? En in watter vorm meet jy dit, byvoorbeeld gegiet in stawe of in ’n verwerkte munt soos die Krugerrand? (Die prys wissel ook elke minuut van die dag tussen verskillende wêreldmarkte, maar dit daar gelaat).